Diari Oficial de la Generalitat Valenciana


Sumari del DOGV 219, del 17-01-1985 (1985/803811)

ORDRE de la Conselleria de Cultura, Educació y Ciència, de 10 de desembre de 1984, per la qual es regula el Programa d'Educació Compensatoria, d'acord amb el conveni signat amb el Ministeri d'Educació i Ciència el dia 21 de setembre.
-----------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1984/12/10/(2)/dof/vci/html**

### Dades del document

Número de DOGV
:   219

Data del DOGV
:   17-01-1985

Secció del DOGV
:   DISPOSICIONS GENERALS

Número del document
:   1985/803811


Data del document
:   10-12-1984

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de la Conselleria de Cultura, Educació i Ciència, de 10 de desembre de 1984, per la qual es regula el Programa d'Educació Compensatòria, d'acord amb el conveni signat amb el Ministeri d'Educació i Ciència el dia 21 de setembre.  
La firma del Conveni entre la Conselleria de Cultura, Educació i Ciència i el Ministeri d'Educació i Ciència de 14 d'octubre de 1983 va suposar l'inici del Primer Programa d'Educació Compensatòria en la Comunitat Valenciana, conseqüentment, la Conselleria organitzà i regulà les activitats i l'àmbit d'actuació de l'esmentat programa per Ordre de 29 d'octubre de 1983 (DOGV de 10-12-83).  
Atesos els resultats positius de les accions dutes a cap en el curs 1983-84, les dues parts, Ministeri d'Educació i Ciència i Conselleria de Cultura, Educació i Ciència, han acordat de signar un nou Conveni amb data 21 de setembre de 1984, que consolidarà les realitzacions, aprofundirà i perfeccionarà el contingut i el desenvolupament del Programa per al curs 1984-85. Amb aquesta finalitat es fa necessària una nova reordenació per al funcionament més ajustat a les actuals circumstàncies, utilitzant amb criteris de compensació tots els recursos materials, formals i personals d'aquesta Conselleria de Cultura, Educació i Ciència; és a dir, aplicant-los preferentment a les zones o sectors educatius que més els necessiten en base a circumstàncies geogràfiques, socioeconomiques, de fracàs escolar, etc.  
En virtut d'aquestes consideracions,  
ORDENE:  
Article primer  
El Programa d'Educació Compensatòria en la Comunitat Valenciana estarà integrat pels tipus d'activitat següents:  
A. La revisió i avaluació de tots els mitjans i recursos educatius utilitzats en les Zones d'Actuació Educativa Preferent i presentació de propostes concretes encaminades a millorar la distribució i l'aplicació dels esmentats mitjans i recursos no sols a les Zones susdites sinó en aquelles altres especialment desfavorides.  
B. El suport psicopedagògic a alumnes o grups d'alumnes que presenten problemes o dificultats d'aprenentatge, especialment a les escoles unitàries i mixtes.  
El suport psicopedagògic es concretarà en les actuacions següents:  
a) Ajuda directa als alumnes amb problemes d'aprenentatge.  
b) Confecció i recopilació de materials i programes de desenvolupament individual que, a través dels professors tutors, s'aplicaràn a l'alumne o alumnes que els necessiten.  
c) Promoció de reunions amb pares d'alumnes, sense la col·laboració dels quals és impossible tota labor recuperadora.  
d) Animació i impuls de tota activitat que puga millorar el nivell cultural del medi social que envolta els escolars.  
C. L'atenció als alumnes de 14-15 anys desescolaritzats, principalment en àrees suburbials de les grans poblacions:  
a) Facilitant-ne la integració en centres d'Ensenyament Mitjà mitjançant cursos preparatoris.  
b) Duent a terme activitats d'aula-taller per a aquests jóvens, per tal d'aconseguir-ne la reinversió social.  
e) Col·laborant amb el professorat d'aquells Col·legis Públics que, tenint alumnes del Cicle Superior amb un important retard escolar, necessiten atenció i ajuda per a la confecció i l'aplicació de programes de recuperació individual adients amb cada alumne en particular.,  
D. a col·laboració amb el Programa de Renovació Pedagògica, a través dels Centres de Recursos a què fa referència l'art. 4.t de l'Ordre de la Conselleria de 29 d'octubre de 1983 i la participació del personal tècnic del Programa d'Educació Compensatòria en els cursos, seminaris, grups de treball, etc., prioritàriament en els programats per al professorat de les zones més desfavorides.  
E. Si fa al cas, la realització de cursos d'alfabetització en aquelles zones que ho requeresquen.  
Article segon  
Els mitjans personals amb què comptarà el Programa d'Educació Compensatòria per tal de dur a terme les activitats definides en l'article anterior s'ajustaran a les que es consideren necessàries en cada Zona entre els previstos en l'art. 3.r de l'Ordre de 29 d'octubre de 1983, de la Conselleria de Cultura, Educació i Ciència.  
Article tercer  
1. Les activitats de suport psicopedagògic, les d'atenció a col·lectius de 14-15 anys, així com les que incideixen en la renovació pedagògica o qualsevol altra que es duga a terme dins ' del Programa d'Educació Compensatòria no hauran de propiciar ni consolidar sistemes paral·lels d'ensenyament que, d'alguna manera, institucionalitzen la marginació.  
Serà criteri prioritari en la planificació i execució d'activitats la col·laboració en aquelles que, amb finalitats compensatòries, s'estan desplegant en la zona.  
2. Mitjançant acords singulars es concretarà la col·laboració en el Programa d'Educació Compensatòria dels Ajuntaments, Cooperatives o altres organismes, de forma que totes les accions confluesquen en un pla coordinat de treball en la zona.  
Article quart  
1. Els professors que participen en el Programa d'Educació Compensatòria seran seleccionats per concurs públic convocat per Resolució de la Direcció General d'Educació Bàsica i Ensenyaments Especials.  
El coneixement del mitjà sociocultural i econòmic on hagen d'efectuar-se les activitats dissenyades en aquesta Ordre serà considerat mèrit a valorar en la secció dels candidats.  
2. En cada Servei Territorial de la Conselleria de Cultura, Educació i Ciència es constituirà una comissió que seleccionarà el professorat que considere escaient per al programa, d'acord amb un barem de mèrits que figurarà en la Resolució de la convocatòria, i el proposarà a la Direcció General d'Educació Bàsica i Ensenyaments Especials per a l'adscripció definitiva als llocs de treball convocats.  
Aquesta comissió estarà composta pel Cap dels Serveis Territorials d'Educació, qui la presidirà, el responsable màxim de la funció inspectora en l'àmbit de referència, el coordinador Territorial d'Educació Compensatòria i un tècnic del Servei d'Educació Compensatòria i Acció Psicopedagògica de la Direcció General d'Educació Bàsica i Ensenyaments Especials.  
Article cinqué  
Cada Equip d'Acció Compensatòria (EAC), a l'inici del curs, presentarà el seu Pla de Treball al Coordinador Territorial del Programa que, amb l'Informe del Cap dels Serveis Territorials d'Educació, serà aprovat, si convé, per la Direcció General d'Educació Bàsica i Ensenyaments Especials.  
Article i . se  
En cada Servei Territorial serà coordinador del Programa d'Educació Compensatòria el dels Serveis Psicopedagògics Escolars.  
Article seté  
Sense perjudici del fet que, d'acord amb els recursos disponibles en cada zona, puga entendre's l'actuació compensatòria a altres nuclis especialment desfavorits, segueixen vigents les Zones d'Actuació Educativa Preferent declarades en l'Ordre de 29 d'octubre de 1983, de la Conselleria de Cultura, Educació i Ciència.  
DISPOSICIO ADDICIONAL  
La Comissió Coordinadora de Cultura, Educació i Ciència creada pel Decret 95/84, de 21 d'agost, del Consell de la Generalitat Valenciana, elaborarà una proposta de regulació de la col·laboració i participació de les Diputacions Provincials en el present programa, que serà aprovada pel Conseller amb l'informe previ del Director General d'Educació Bàsica i Ensenyaments Especials.  
DISPOSICIO DEROGATORIA  
Queden derogades les disposicions d'igual o inferior rang que s'oposen al que expressa aquesta Ordre.  
DISPOSICIONS FINALS  
Primera  
La Direcció General d'Educació Bàsica i Ensenya-  
ments Especials és facultada perquè, en l'àmbit de les seues competències, dicte les normes i instruccions convenients per al ple desplegament del contingut d'aquesta Ordre, i per a la distribució dels recursos assignats.  
Segona  
Aquesta Ordre entrarà en vigor l'endemà de la publicació al DOGV.  
València, a 10 de desembre de 1984.  
El Conseller de Cultura, Educació i Ciència,   
CEBRIA CISCAR I CASABAN


Còpia Permalink ELI